
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind mandatarea reprezentanților Municipiului Timișoara în Adunarea Generală a Asociaților a Societății UZINA ENERGIE SOLARĂ TIMIȘOARA S.R.L pentru validarea beneficiarilor reali și pentru modificarea Actului Constitutiv aprobat prin Hotărârea Consiliului Local nr. 719/27.12.2022

		
Sectiunea a 2 - a 
Motivul emiterii proiectului de hotărâre

1. Descrierea situației actuale
			Având în vedere Hotărârea Consiliului Local al Municipiului Timișoara nr. 719/27.12.2022 s-a aprobat înființarea Societății UZINA ENERGIE SOLARĂ TIMIȘOARA S.R.L., cu răspundere limitată, fiind înregistrată la Oficiul Registrului Comerțului de pe lângă Tribunalul Timiș cu nr. J35/461/03.02.2023, având CUI 47568962 și sediul social în mun. Timișoara, Bulevardul Take Ionescu, nr. 51, Spațiul S6, et.1, Județul Timiș.
2. Schimbări preconizate și rezultate așteptate
Prin adresa Societății UZINA ENERGIE SOLARĂ TIMIȘOARA S.R.L. nr. SC2023-003688/13.02.2023 se solicită convocarea Adunării Generale a Asociaților pentru validarea beneficiarilor reali și modificarea Actului constitutiv al societății.
În conformitate cu prevederile art. 56 alin.1 și alin. (7) din Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, la data înmatriculării societății este necesară stabilirea beneficiarilor reali persoanele juridice supuse obligaţiei de înregistrare în registrul comerţului depun la înmatriculare şi ori de câte ori intervine o modificare o declaraţie privind beneficiarul real al persoanei juridice, în vederea înregistrării în Registrul beneficiarilor reali al societăţilor.
În conformitate cu prevederile art. 191 și art. 194 alin. (1), lit. d) din Legea societăților nr. 31/1990, republicată, hotărârile asociaților se iau în adunarea generală, care hotărâște modificarea actului constitutiv.
În temeiul art. 129 alin. (2) lit. a)  și alin. (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită:
- atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
- exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
3. Concluzii
	În concluzie, considerăm că este oportună iniţierea unui proiect de hotărâre privind privind mandatarea reprezentanților Municipiului Timișoara în Adunarea Generală a Asociaților a Societății UZINA ENERGIE SOLARĂ TIMIȘOARA S.R.L pentru validarea beneficiarilor reali și pentru modificarea Actului Constitutiv aprobat prin Hotărârea Consiliului Local nr. 719/27.12.2022.



         Primar,						         Administrator Public,		   Dominic Fritz					             Matei Creiveanu





Director Economic,
  Steliana Stanciu

